Изиграл е 250 мача с 86 гола в Бундеслигата. Има 35 мача и 5 гола в националния отбор на ФРГ, където дебютира на 29 март 1972 г. срещу Унгария 2:0 в Будапеща, последен мач на 20 юни 1976 г. срещу Чехословакия 2:2 в редовното време и след продължения, 3:5 след дузпи в Белград на финала на Евро-76. Тогава пропуснатата от него дузпа се оказва решаваща за загубата на европейската титла. Участва на Евро-72 (първо място), Световно първенство-74 (първо място) и Евро-76 (второ място). Бърз, с отличен дрибъл и силен удар. Една от ключовите фигури в големите отбори на „Байерн“ и ФРГ в средата на 70-те години на 20 век.